અમદાવાદ: સપ્તાહ દરમિયાન ડોલર સામે રૂપિયો ૨૯ પૈસા નરમ પડ્યો હતો. રૂપિયો ગઈ કાલે છેલ્લે ૬૪.૦૭ની સપાટીએ બંધ જોવાયો હતો. નોંધનીય છે કે પાછલાં સપ્તાહે છેલ્લે રૂપિયો ૬૩.૭૮ની સપાટીએ બંધ જોવા મળ્યો હતો. ફોરેક્સ બજારના જાણકારોના જણાવ્યા પ્રમાણે આગામી સપ્તાહે ડોલર સામે રૂપિયો ૬૪થી ૬૪.૨૦ની રેન્જમાં જોવા મળી શકે છે. જ્યારે વૈશ્વિક બજારમાં સોના અને ચાંદીના ભાવમાં જોવા મળેલા ઘટાડાના પગલે ઘરઆંગણે પણ ભાવમાં ઘટાડો જોવા મળ્યો હતો.